ټرمپ او سندرز د نیو همشایر مقدماتي انتخابات وگټل
دموکرات برني ساندرز د ٦٠ فیصدو او جمهوري غوښتونکي دانالد ټرمپ د ٣٥ فیصدو رائیو په گټلو د نیو همشایر گوندي انتخابات وگټل.
هېلري کلنټن په نیو همشایر کې ماتې ومنله او د خپل دموکرات گوند سیال کاندید برني سندرز ته یې تلیفوني مبارکي ورکړه. د دمو کرات گوند برني سندرز او د جمهوري غوښتونکې گوند ډانالډ ټرمپ د نیو همشایر په ایالت کې د جمهوري ریاست دپاره مقدماتي گوندي انتخابات وگټل. هیلري کلنټن په نیو همشایر کې د دموکرات گوند په خپلمنځي سیالیو کې ماتې ومنله او سیال کاندید برني سنډرز ته یې تلیفون وکړ او مبارکي یې ورکړه. د نیو هامپشایر په ایالت کې د ګوندي انتخاباتو نه وروسته د جمهوري غوښتونکو دوه کاندیدانو د خپلو کاندیداتورۍ نه د لاس اخیستو اعلان وکړ. د نیوجرسي د ایالت والي کریس کریسټی چې د نیوهامپشایر په انتخاباتو کې یې شپږم مقام ګټلی و او د یوې ټکنالوژۍ د کمپنۍ پخوانۍ اجرایه رئیسې کارلي فیورینا دواړو اعلان وکړ چې د 2016 کال د جمهوري ریاست په انتخاباتو کې د کاندید کیدو نه تیر شول. میرمن فیورینا د نیو هامشایر په ګوندي انتخاباتو کې اوم مقام اخیستی و. راتلونکي ګوندي انتخابات د نیواډا او شمالي کارلیونا په ایالتونو کې کیږي . د امریکا په محلی وخت د سه شنبی په ماښام په ٧ بجو په نیو همشایر کی رایه اچول پای ته ورسیدل، خو د رایو د وخت د ختمیدو ورسته هم په ځینو مرکزونو کې خلک لا په قطارونو کې ولاړ ول چې خپلي رایه واچوي. د نیو همشایر ایالت د مانچستر ښار يوي اوسیدونکی کیت لینن وویل، هوا لږه غوندی سړه ده خو زه ولاړه یم او رایه می دونالډ ټرمپ ته ورکړه. لورین بومن چې د رایه ورکولو نه وروسته یی د ماښام ډوډۍ خوړله وویل، سړۍ هوا د خلکو مخه ونه نیوله د ددی انتخاباتی حوزی ته یی ځانونه را ورسول. د رايو د گټلو ورسته د دموکرات گوند برني سنډرز او هلیري کلنټن د نتایجو ورسته خپلو پلویانو ته ویناوي وکړي او لږ وخت وروسته دانالد ټرمپ خپله د بري وینا وکړه.